46. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 651 της 3/4 Οκτ.1974 (ΦΕΚ Α΄283) Περί ενεργείας γενικών βουλευτικών εκλογών προς ανάδειξιν Αναθεωρητικής Βουλής και ημέρας συγκλήσεως αυτής. Έχοντες υπόψη τας διατάξεις: α) Του άρθρου 37 του Συντάγματος. β) Της από 1/1.8.1974 Καταστατικής Συντακτικής Πράξεως «περί αποκαταστάσεως της δημοκρατικής νομιμότητος και ρυθμίσεως θεμάτων του δημοσίου βίου μέχρι του οριστικού καθορισμού του πολιτεύματος, και της καταρτίσεως νέου Συντάγματος της Χώρας». γ) Της από 3/4.10.1974 Συντακτικής Πράξεως «περί προσφυγής εις την λαϊκήν ετυμηγορίαν προς ολοκλήρωσιν της δημοκρατικής νομιμότητος». δ) Του άρθρ. 31 του υπ’ αριθ.592/1963 Β.Δ/τος «περί κωδικοποιήσεως των ισχυουσών διατάξεων της νομοθεσίας περί εκλογής βουλευτών» ως αντικατεστάθη δια του άρθρ. 10 του Ν.Δ. 65/1974 «περί τροποποιήσεως και συμπληρώσεως του υπ’ αριθ.592/1963 Β.Δ/τος «περί κωδικοποιήσεως των ισχυουσών διατάξεων της Νομοθεσίας περί εκλογής βουλευτών», προτάσει του Ημετέρου Υπουργικού Συμβουλίου, αποφασίζομεν: Άρθρον μόνον.-Εις εκτέλεσιν των κυβερνητικών προς τον Ελληνικόν Λαόν επαγγελιών, περί αποκαταστάσεως της κανονικής λειτουργίας του δημοκρατικού πολιτεύματος, συγκαλούμεν τους εκλογείς προς εκλογήν βουλευτών, την 17 ην  Νοεμ. 1974, την δε εκ των εκλογών μέλλουσαν να προκύψη Βουλήν (την 2αν Δεκ. 1974). Η εκ των εκλογών τούτων συγκροτηθησομένη Βουλή θέλει έχει και την εξουσίαν αναθεωρήσεως πασών των διατάξεων του Συντάγματος, πλην των καθοριζουσών την μορφήν του πολιτεύματος ήτις θα καθορισθή δια δημοψηφίσματος. Εις τον Ημέτερον επί των Εσωτερικών Υπουργόν, ανατίθεμεν την δημοσίευσιν και εκτέλεσιν του παρόντος. Δια του Π.Δ. 762 της 14/14 Νοεμ. 1974 (ΦΕΚ Α΄334) ανεβλήθη η σύγκλισης της Βουλής κατά την ανωτέρω εντός ( ) ημερομηνίαν και ωρίσθη τοιαύτη η 9 Δεκ. 1974. 